Obični ljudi (TV serija)

Obični ljudi je TV-serija hrvatske produkcijske kuće AVA snimana 2006./2007. godine u 170 epizoda.

O seriji 

Serija Obični ljudi je priča o triju sestre i njihovim različitim životnim putevima. Napravljena je po ugledu na engleski roman Family way (Prava porodica). Glumica Karolina Kincl je ostavila svoje tri kćerke kada je bilo: najstarijoj Vanji (11), srednjoj Matiji (7) i Saši (3). Takođe, tokom serije se prelamaju frustracije dece prema roditeljima glumcima Karolini i Ivici.

Najstarija sestra Vanja, uspešno vodi restoran sa svojom prijateljicom Tamarom, i već je dugo godina u vezi sa Robertom Kneževićem. Najmlađa sestra, Saša Kincl, diplomirala je medicinu, i radi na zagrebačkoj Peščenici. Takođe ona je u vezi sa Slavenom, momkom koji se ceo život šlepa uz nju. Srednja sestra, Matija, je u braku sa Lukom Draganom, sinom Ante Dragana, jedim od najuspešnijih autozastupnika u Hrvatskoj. On kao i njegov brat Pavle rade ze oca u Autokući Dragan. Luka Dragan je takođe u vezi sa Ivom Dragan, ženom svog brata Pavla.

Paralelno pratimo život te hercegovačke porodice. U početku priče Karolina dobiva veliku glumačku šansu: ženu svog bivšeg muža u obnovljenoj telenoveli. Takođe Ivica dobiva mladu partnericu, Emu Knez, koja se doselila iz Amerike...

Režiju potpisuju Branko Ivanda, Nikola Ivanda i Roman Majetić a muziku komponuje Tonči Huljić. Scenario potpisuje Jelena Veljača, a službu producenta Roman Majetić.

Glumci 
 Ivica Kincl (Aljoša Vučković)

Otac Vanje, Matije, i Saše. Nekad izuzetno zgodan i popularan glumac, zaboravljen pred kraj osamdesetih, procvatom televizijske produkcije u Hrvatskoj postaje velika zvezda telenovele «Žene mog života» u kojoj igra savršenog oca trima kćerima nakon prirodne smrti njihove majke. Tokom serije otkriti će se ljubavna veza između njega i glumice koja igra njegovu najmlađu kćer. Kao otac, Ivica nije bio ni posebno loš ni posebno dobar: nakon Karolininog odlaska nosio se s novonastalom situacijom kako je znao i umeo, te je sav sretan prihvatio trud svoje najstarije kćerke. Tipični šašavi ostareli glumac koji prolazi novu glumačku mladost. Nakon što se Karolina priključi glumačkoj ekipi serije, njih su dvoje prisiljeni obnoviti odnos koji će tokom serije proći kroz najrazličitije faze.
 Karolina Kincl (Lela Margitić)

Majka triju prekrasnih kćeri, glumica koja se još na Akademiji udala za tada najpopularnijeg i najperspektivnijeg mladog glumca, odnosno prvog s kojim je izašla. Iako prelepa i talentovana, najbolje je godine izgubila u rađanju i odgoju kćeri, i dok je karijera njenog muža rasla, ona je stajala po strani i padala u zaborav. U tom trenutku upoznaje «čoveka svog života», odlazi s njim, ostavljajući svom suprugu i tri kćeri. Dvadeset godina kasnije, iza sebe ima još tri propala braka i mnoštvo mladih ljubavnika, te sitne role na televiziji i u radio dramama. Celo vreme sanja o koprodukcijama koje će se dogoditi i pretvoriti u međunarodnu zvezdu. Nema grižnju savesti zbog svog odlaska od kćeri, tvrdi da im je bilo bolje bez nje nego s njom. U trenutku početka naše priče, Karolina dobiva veliku glumačku šansu: ulogu žene svog bivšeg supruga u obnovljenoj seriji koja je njemu donela slavu...
 Vanja Kincl (Vanessa Radman)

Najstarija od tri sestre i ona koja je praktički nakon odlaska njihove majke Karoline odigrala ulogu «majčinske figure u porodici». Tokom odrastanja pretvorila se u izuzetno snažnu i sposobnu ženu, iznad svega samostalnu i ambicioznu. Zbog teške uloge zamenske majke koju je bila prisiljena odigrati, odrasla Vanja zazire od vezivanja i stvaranja porodice u tradicionalnom smislu te reči. U vezi je sa rastavljenim čovekom, s kojim ne živi i ne planira imati decu, uz izgovor da je ona već davno odgojila troje dece (uključujući i sebe). Sa najboljom prijateljicom Tamarom otvorila je restoran u centru Zagreba. Koncetrisana je na posao.
 Matija Kincl-Dragan (Ana Majhenić)

Najemotivnija od tri sestre, koja je od detinjstva sanjala o savršenom venčanju, ulozi domaćice i majke. Udala se za prvog ozbiljnog dečka (bogatog, naravno), te odmah nakon venčanja ostavila posao u nadi da će roditi diete, no vrlo brzo postaje jasno da «savršen par» ima problem u stvaranju deteta, što će Matiju i brak koji se trudila prikazati savršenim na svim poljima (tipično «elitno» zagrebački) dovesti u mnoge emotivne krize. Uz sve, Matija je progonjena i «krivnjom iz mladosti».
 Saša Kincl (Helena Minić)

Najmlađa sestra, ujedno i ona koja ima najbolji odnos s majkom. Kao besprekorna studentica diplomirala je na medicinskom fakultetu te u trenutku početka priče počinje raditi kao doktor opšte medicine na zagrebačkoj Peščenici, gde će se susresti sa raznim likovima sa samog ruba društva. Odlučna u tome da nikad neće tražiti pomoć od sestara, živi skromno nošena mladenačkim idealima o lekarskom zanimanju.
 Ante Dragan (Zijad Gračić)

Otac Luke i Pavla, vlasnik jednog od najuspešnijih autozastupnika u Hrvatskoj. Harizmatični i šarmantni muškarac, kojem je porodica svetinja, ali koji isto tako smatra da su izleti sa strane normalan potez svakog muškarca. Upitno je kako je od vozača kamiona postao uspešan poslovni čovek. Očito je da je mlađi sin Luka pokupio dosta njegovih gena.
 Vera Dragan (Vlasta Ramljak)

Majka Pavla i Luke. Posvetila je život odgoju sinova i podržavanju muža. Tokom braka često je znala zažmuriti na jedno oko zbog «mira u kući». Obojica sinova izuzetno su vezani uz majku i oca, a Vera je kao majka, svekrva i baka oslonac cele porodice.
 Luka Dragan (Petar Ćiritović)

Matijin muž, tipični pripadnik zagrebačke «zlatne mladeži». Ljubitelj raskošnih izlazaka, opijanja, droge, brze vožnje, narodnjaka i lakih žena. Radi za oca, s kojim ima odnos između ljubavi i mržnje: iz želje da se dokaže, radi greške, pa će na kraju opasno zaglibiti i u kriminal. Brak s Matijom doživljava kao nešto trajno, na što njegovi česti izleti sa strane ne bi trebali uticati.
 Pavle Dragan (Janko Popović-Volarić)

Lukin brat, po prirodi skromniji i pristojniji, dečko koji je zaista zaljubljen u porodični posao (zastupništvo automobila), ali i svoju ženu Ivu, s kojom ima sina. Sklon pokrivati brata u njegovim muljažama.
 Iva Dragan (Marijana Mikulić)

Mlada Pavlina žena. Hercegovka, odgojena tradicionalno. Rano se udala i ostala trudna. Kao mlada devojka bila je ludo zaljubljena u Luku, no nakon jedne noći seksa, shvata da od njega nikad neće dobiti više od toga. Na brzinu se spetljala s Pavlom i udala za njega. Žive u istoj kući, što joj jako teško pada, bori se sa još uvek aktuelnim osećajima prema Luki i odgovornosti prema mužu i detetu.
 Tamara Tomić (Ksenija Pajić)

Vanjina najbolja prijateljica, single četrdesetogodišnjakinja koja izgleda i ponaša se kao da ima trideset. Navučena na mlađe muškarce, odeću i izlaske.
 Ema Knez (Tamara Garbajs - Šintić)

Mlada glumica koja se vraća iz Amerike. Kao dete igrala je Kinclovu najmlađu kćer u seriji Žene mog života.
 Hana Hrvatin (Zrinka Kušević)

Sašina najbolja prijateljica, realna, iskrena i ironična. Često služi kao rame za plakanje. Zaposlena u Hitnoj Službi.
 Slaven Bartulović (Ozren Opačić)

Sašin dugogodišnji dečko, večni student medicine i neko ko se uz nju šlepa celi život. Za razliku od nje, razmažen i neodlučan.
 Robert Knežević (Robert Kurbaša)

35-ogodišnjak u fenomenalnoj formi, trener tai-chija, yoge i sličnih istočnjačkih polu-proizvoda. Iz propalog braka ima 14-godišnjeg sina Vedrana, koji mu je sve na svetu, ali ujedno i problematični tinejdžer kojeg je pubertet lupio u najgorem obliku. Zaljubljen u Vanju, i uveren da je u njoj pronašao ženu s kojom će provesti ostatak života. Dele ljubav prema ležernosti veze, samostalnosti, te ne-želji za decom.

Problemi u vezi počinju doseljavanjem njegovog problematičnog sina k njemu, a kulminirati će u trenu kad Vanja osvesti svoju zakašnjelu želju za pravom porodicom.

Eksterni linkovi 
 http://www.imdb.com/title/tt0875996/fullcredits#cast obični ljudi na IMDb
 http://www.ava.hr/obicni-ljudi/ 
 http://www.ava.hr/ava.php 
 http://www.zirdum.net/ slike snimanja serije Obični ljudi

Hrvatske TV-serije
Authority control 2